VZOR

**VYKONÁVACIA ZMLUVA č.....................................**

**k**

**Rámcovej dohode o poskytovaní služieb č. xxxxxx**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „**Vykonávacia zmluva**“)

Objednávateľ: Slovenská republika, zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava – Staré Mesto

Zastúpený:

Bankové spojenie: Štátna pokladnica, č. účtu 7000001400/8180

IČO 00151866

IBAN:

SWIFT:

(ďalej len „**Objednávateľ**“)

Poskytovateľ ..............................................................

so sídlom ...................

IČO: ..........................

Zapísaný .....................

v mene ktorého koná ....

IBAN:

SWIFT:

(ďalej len „**Poskytovateľ**“)

(Poskytovateľ a Objednávateľ ďalej spoločne len ako „**Zmluvné strany**“)

**PREAMBULA**

(A) Objednávateľ postupom verejnej súťaže, v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), zrealizoval výber Poskytovateľa Služieb na predmet zákazky: „Spracovanie údajov voličov nevyhnutných na zabezpečenie tlače materiálov na hlasovanie poštou zo zahraničia, tlač materiálov na hlasovanie poštou zo zahraničia a kompletizácia zásielky pre hlasovanie poštou zo zahraničia pre voľby do Národnej rady Slovenskej republiky a referendum, ktoré sa budú konať v rokoch 2025 - 2029“, ktorú potrebuje Objednávateľ.

(B) Poskytovateľ sa ako uchádzač zúčastnil Verejného obstarávania realizovaného Objednávateľom formou verejnej súťaže. Na základe jeho ponuky bol Poskytovateľ označený za úspešného uchádzača a Objednávateľ s ním uzatvoril dňa .................... Rámcovú dohodu o poskytovaní Služieb (ďalej len „**Dohoda**“).

(C) Na základe Dohody je Poskytovateľ povinný určeným spôsobom uzatvoriť Vykonávaciu zmluvu s Objednávateľom a v súlade s ňou v stanovenom rozsahu poskytnúť Objednávateľovi Služby definované v opise predmetu zákazky (ďalej len „OPZ a Špecifikácii plnenia.

(D) V súlade s vyššie uvedeným má Objednávateľ záujem, aby mu boli v rozsahu stanovenom touto Vykonávacou zmluvou zo strany Poskytovateľa poskytované Služby definované v tejto Vykonávacej zmluve. V súlade s príslušnými ustanoveniami ZVO, Objednávateľ riadne vyzval Poskytovateľa na uzatvorenie tejto Vykonávacej zmluvy a Poskytovateľ jej uzatvorením splnil svoju povinnosť v zmysle Dohody.

**ČLÁNOK 1**

**DEFINÍCIA POJMOV**

1.1 Ak nie je uvedené inak, majú pojmy používané v tejto Vykonávacej zmluve význam~~,~~ tak, ako je tento definovaný v Dohode.

1.2 Okrem pojmov definovaných v súlade s bodom 1.1 tejto Vykonávacej zmluvy v Dohode majú pojmy používané v tejto Vykonávacej zmluve s veľkým začiatočným písmenom, nasledovný význam:

1.2.1 **Špecifikácia plnenia** – špecifikácia obsahu, rozsahu a časových aspektov požadovaných Služieb v súlade s OPZ, resp. Ponukou a potrebami Objednávateľa. Špecifikácia plnenia je Prílohou č. 1 tejto Vykonávacej zmluvy,

1.2.2 **Osoba zodpovedná za preberanie plnenia predmetu Vykonávacej zmluvy** – je fyzická osoba, ktorá je na strane Objednávateľa zodpovedná za správnu odbornú a vecnú implementáciu plnenia Vykonávacej zmluvy v súlade s touto Vykonávacou Zmluvou, Dohodou, OPZ, resp. Ponukou a Špecifikáciou plnenia.

**ČLÁNOK 2**

**ÚČEL ZMLUVY**

2.1 Základným účelom tejto Vykonávacej zmluvy je v súlade s Dohodou a jej prílohami a Špecifikáciou plnenia je komplexné zabezpečenie služieb spracovania údajov voličov nevyhnutných na zabezpečenie tlače materiálov na hlasovanie poštou zo zahraničia, tlač materiálov na hlasovanie poštou zo zahraničia a kompletizácia zásielky pre voľbu poštou zo zahraničia vo voľbách/referende [•] (*doplní Objednávateľ*).

**ČLÁNOK 3**

**PREDMET ZMLUVY**

3.1 Predmetom tejto Vykonávacej zmluvy je záväzok Poskytovateľa za podmienok stanovených v tejto Vykonávacej zmluve a Dohode riadne a včas poskytovať pre Objednávateľa Služby definované v Špecifikácii plnenia a záväzok Objednávateľa prevziať objednané riadne a včas poskytnuté Služby a zaplatiť Poskytovateľovi Odplatu dohodnutú v súlade s článkom 6. tejto Vykonávacej zmluvy.

3.2 Zmluvné strany si bezprostredne po uzavretí tejto Vykonávacej zmluvy odsúhlasia zásady vzájomnej spolupráce, ako aj spôsob výmeny informácií potrebných pre poskytovanie Služieb Poskytovateľom.

**ČLÁNOK 4**

**ČAS S MIESTO PLNENIA ZMLUVY**

4.1 Poskytovateľ sa zaväzuje poskytovať Služby v súlade s časovým harmonogramom uvedeným v Špecifikácii plnenia.

4.2 Miesto poskytovania Služieb je definované v Špecifikácii plnenia.

**ČLÁNOK 5**

**PRÁVA A POVINNOSTI ZMLUVNÝCH STRÁN**

5.1 Všetky Služby je Poskytovateľ povinný poskytovať riadne a včas a v súlade s ustanoveniami tejto Vykonávacej zmluvy a Dohody.

5.2 Objednávateľ vymenuje Osobu zodpovednú za poskytovanie/preberanie plnenia predmetu tejto Vykonávacej zmluvy, ktorá za Objednávateľa riadi poskytovanie/preberanie Služieb podľa tejto Vykonávacej zmluvy ako i kontrolu realizácie ich plnenia.

5.3 Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Vykonávacej zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.

5.4 Ak nie je v tejto Vykonávacej zmluve uvedené inak, sú pre Zmluvné strany záväzné práva a povinnosti podľa Dohody.

**ČLÁNOK 6**

**ODPLATA**

6.1 Odplata za riadne a včas poskytnuté Služby podľa tejto Vykonávacej zmluvy je stanovená v súlade s článkom 5 Dohody a v súlade s Prílohou č. 2 tejto Vykonávacej zmluvy.

6.2 Výška Odplaty je definovaná v Prílohe č. 2 tejto Vykonávacej zmluvy a je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

6.3 Poskytovateľ je oprávnený vystaviť faktúru po poskytnutí Služieb. Súčasťou faktúry pre Objednávateľa je podrobný rozpis poskytnutých Služieb v členení zodpovedajúcom dohodnutým cenám podľa Prílohy č. 2 tejto Vykonávacej zmluvy.

6.4 Výška zmluvných pokút a zodpovednosť za škodu sa spravujú ustanoveniami článku 6 Dohody.

**ČLÁNOK 7**

**DOBA TRVANIA A UKONČENIE ZMLUVY**

8.1 Táto Vykonávacia zmluva sa uzatvára na dobu realizácie Služieb podľa Špecifikácie.

8.2 Na ukončenie tejto Vykonávacej zmluvy sa primerane použijú ustanovenia článku 8 Dohody.

**ČLÁNOK 8**

**ZÁVEREČNÉ USTANOVENIA**

8.1 Neoddeliteľnou súčasťou tejto Vykonávacej zmluvy sú Príloha č. 1 – Špecifikácia plnenia, Príloha č. 2 – Odplata.

8.2 Ak sa niektoré z ustanovení tejto Vykonávacej zmluvy stane nevynútiteľným alebo neplatným podľa platnej právnej úpravy, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Vykonávacej zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.

8.3 Táto Vykonávacia zmluva je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dva (2) rovnopisy Vykonávacej zmluvy dostane Poskytovateľ a tri (3) rovnopisy dostane Objednávateľ.

8.4 Žiadna zo Zmluvných strán nie je oprávnená postúpiť túto Vykonávaciu zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany.

8.5 Zmluvné strany vyhlasujú, že zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Vykonávaciu zmluvu podpísali.

8.6 Táto Vykonávacia zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Vykonávaciu zmluvu zverejní Objednávateľ.

8.7 V prípade odlišného znenia ustanovení Dohody, ktorá je prílohou č. 2 tejto Vykonávacej zmluvy a tejto Vykonávacej zmluvy, majú prednosť ustanovenia tejto Vykonávacej zmluvy.

8.8 Právne vzťahy touto Vykonávacou zmluvou a Dohodou neupravené sa riadia príslušnými ustanoveniami Obchodného zákonníka, zákona č. 343/2015 Z. z. a ostatnými všeobecne záväznými právnymi predpismi platnými na území Slovenskej republiky.

8.9 Akékoľvek zmeny alebo doplnenia tejto Vykonávacej zmluvy je možné vykonať iba formou písomných a očíslovaných dodatkov podpísaných oboma Zmluvnými stranami, ktoré po ich podpise budú tvoriť neoddeliteľnú súčasť tejto Vykonávacej zmluvy.

Za Objednávateľa Za Poskytovateľa

V Bratislave dňa .............. V ............................... dňa...............

........................................................... ...........................................................